# Մերի Շելի[խմբագրել | խմբագրել կոդը]

| **Մերի Շելի** անգլ.՝ Mary Shelley |
| --- |
|  |
| Ծննդյան անուն | անգլ.՝ Mary Godwin |
| Ծնվել է | օգոստոսի 30, 1797(1797-08-30)[…] |
| Ծննդավայր | Սոմերս Թաուն, Միդլեքս, Մեծ Բրիտանիայի թագավորություն |
| Վախճանվել է | փետրվարի 1, 1851(1851-02-01)[…] (53 տարեկան) |
| Վախճանի վայր | , St George Hanover Square, Մեծ Բրիտանիայի և Իռլանդիայի միացյալ թագավորություն կամ Բորնմութ, Bournemouth, Christchurch and Poole, Դորսետ, Անգլիա, Մեծ Բրիտանիայի և Իռլանդիայի միացյալ թագավորություն |
| Գերեզման | St Peter's Church, Bournemouth |
| Մասնագիտություն | գրող, գրող ճանապարհորդ, վիպասան, ակնարկագիր, դրամատուրգ, կենսագիր, գիտաֆանտաստիկ գրող, բանաստեղծուհի, վիպասան, թարգմանչուհի և German–English translator |
| Լեզու | անգլերեն |
| Քաղաքացիություն |  Մեծ Բրիտանիայի թագավորություն և  Միացյալ Թագավորություն |
| Ժանրեր | ճանապարհորդական գիրք, գոթական գրականություն, գոթական վեպ և ֆանտաստիկա |
| Գրական ուղղություններ | բրիտանական ռոմանտիզմ |
| Ուշագրավ աշխատանքներ | Վերջին մարդը և Ֆրանկենշթեյն |
| Պարգևներ | Գիտական ֆանտաստիկայի և ֆենտեզիի փառքի սրահ |
| Ամուսին | Պերսի Բիշի Շելլի |
| Զավակներ | Clara Everina Shelley?, William Shelley?, Փերսի Ֆլորենս Շելլի և Clara Shelley? |
|  |
|  Mary Shelley Վիքիպահեստում |

**Մերի Շելի** (անգլ.՝ Mary Shelley, ի ծնե՝ Մերի Ուոլսթոնքրաֆթ Գոդվին, անգլ.՝ Mary Wollstonecraft Godwin, օգոստոսի 30, 1797(1797-08-30)[…], Սոմերս Թաուն, Միդլեքս, Մեծ Բրիտանիայի թագավորություն - փետրվարի 1, 1851(1851-02-01)[…], , St George Hanover Square, Մեծ Բրիտանիայի և Իռլանդիայի միացյալ թագավորություն և Բորնմութ, Bournemouth, Christchurch and Poole, Դորսետ, Անգլիա, Մեծ Բրիտանիայի և Իռլանդիայի միացյալ թագավորություն), անգլիական գրող, Պերսի Բիշի Շելլիի կինը, Ֆրանքենսթայն վեպի հեղինակ։ Նրա հայրը քաղաքական փիլիսոփա Ուիլյամ Գոդվինն էր, մայրը ֆեմինիստ Մարի Վոլստոնքրաֆտը։ Մերիի մայրը մահանում է, երբ նա տասնմեկ տարեկան էր։ Նրան ու խորթ քրոջը մեծացրել է հայրը։ Գոդվինը աղջկան ապահովում է բարձր և խրախուսում նրա ազատ քաղաքական հայացքները։ 1814 թվականին Մերի Գոդվինը ռոմանտիկ հարաբերություններ է սկսում հոր քաղաքական հետևորդներից մեկի Պերսի Շելլիի հետ, ում հետ էլ հետագայում ամուսնանում է։ Նրանք միասին Մերիի քրոջ հետ մեկնում են Ֆրանսիա։ Այնտեղից ճամփորդում են ամբողջ Եվրոպայով։ Անգլիա վերադառնալու ժամանակ նա արդեն Պերսիի երեխային էր սպասում։ Հաջորդ երկու տարիների ընթացքում նա ու Պերսին բազմաթիվ խնդիրների են բախվում. շարունականան, պարտքեր, բնակության վատ պայմաններ, մահանում է նրանց վաղաժամ ծնված դուստրը։ Նրանք ամուսնացել էին 1816 թվականին, Պերսիի առաջին կնոջ ինքնասպանությունից հետո։ 1816 թվականի ամառը զույգը անցկացնում է Բայրոնի ու Ջոն Վիլիամ Պոլիդերի հետ Ջենովայի մոտ, Շվեցարիայում, որտեղ էլ Մերի Շելլին հղանում է «Ֆրանկենշտեյն» վեպի գաղափարը։ 1818 թվականին Շեյլիները մեկնում են Իտալիա, որտեղ մահանում են նրանց երկրորդ և երրորդ երեխաները և ծնվում Փերսի Ֆլորենս Շելլին, չորրորդ երեխան։ 1822 թվականին մահանում է նրա ամուսինը, խողդվելով փոթորկի ժամանակ։ Մի տարի անց Մերի Շելլին վերադառնում է Անգլիա և ամբողջովին նվիրվում տղայի դաստիարակությանն ու գրական կյանքին։ Կյանքի վերջին տարիներին տառապում էր ուղեղի ուռուցքով, ինչն էլ դառնում է հիսուներեք տարեկանում մահվան պատճառ։ «Ֆրանկենշտեյն» վեպը գրելիս Մերի Շեյլին ընդամենը տասնութ տարեկան էր։ Մերի Շելլին մահացել է 1851 թվականի փետրվարի մեկին։ Ջեյն Շելլիի հավաստմամբ Մերի Շելլին ուզում էր որ իրեն թաղեն մոր ու հոր կողքին, բայց Ջեյնն ու Փերսին որոշում են նրան հուղարկավորել իրենց տան մոտ Բոսկոմբում։ Մերի Շելլիի մահվան հինգերորդ տարելիցի ժամանակ որդին ու հարսը բացում են նրա անձնական իրերի արկղը, որտեղ գտնում են մահացած երեխաների մազափնջերը, իր և ամուսնու նոթատետրը։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մերի Շելի» հոդվածին։ |